ඒ අනුව, කොළඹ - පුත්තලම මාර්ගයේ කොච්චිකඩේ ප්‍රදේශයේදීත්, හයිලෙවල් මාර්ගයේ සාලාව ප්‍රදේශයේදීත් සහ නුවරපාරේ නිට්ටඹුව ප්‍රදේශයේදීත් මෙලෙස අදාළ පරීක්ෂණ සිදුකෙරෙනවා.මේ අතර, නිරෝධායන නීති උල්ලංඝනය කරමින් අධිවේගී මාර්ගයේ බස් රථයකින් ගමන් කළ බොරැල්ල ප්‍රදේශයේ පිරිසක් මත්තල පිටවීමේ පර්යන්තයේදී පොලිස් භාරයට ගැනුණා. 51 දෙනෙකුගෙන් යුත් එම පිරිස අතර දැනට හුදෙකලාවට ලක්කර ඇති වනාතමුල්ල ප්‍රදේශයේ පදිංචිකරුවෙකුද සිටි අතර, එම පිරිස යළිත් බොරැල්ල පොලිස් ස්ථානයට රැගෙන ඒමෙන් අනතුරුව මේ වනවිට නිරෝධායනයට යොමුකර තිබෙනවා.